Maombi ya kijana

# Utangulizi

Maombi haya yameandikwa kwa ajili ya kijana, na yanaweza kutumiwa katika mkutano, nyumbani au wakati wa shughuli yoyote. Uwe huru kutumia maombi haya kama hamasisho la kuandika maombi yako mwenyewe.

# Maombi

Tazama juu!

Hujui?   
Haujasikia?   
Bwana ni wa milele.  
Mungu wetu, Baba yetu, Muumba wa ulimwengu,  
ana uwezo wote mbinguni na duniani.  
Anaishi juu na katika utakatifu  
Naye siku zote husimama na waliovunjika mioyo.

Mungu, muumba wangu,

Nisaidie nitazame (juu) kwako nione zaidi jinsi ulivyo.  
Nisaidie nitazame juu kutoka kwenye simu yangu ili niwaone vizuri watu wanaonizunguka.  
Nisaidie niwaone wale walio katika darasa langu au katika shughuli baada ya muda wa shule,   
hasa nisaidie niwaone wale ambao hawafanyi vizuri sana.  
Nisaidie niwaonyeshe wengine kwamba sisi sote tunapendwa kwa usawa na wewe, tulioumbwa kwa sura yako.  
Nisaidie niamini unayoyasema kunihusu mimi ninapojitizama kwenye kioo,   
badala ya kusikiliza wakosoaji wangu wa ndani.

Mungu, Baba yangu,

Nisaidie nikutazame wewe, hasa ninapokuwa katika mapambano.  
Nisaidie nije kwako na yale yanayoniumiza, ili unionyeshe upendo wako unaorekebisha,  
ili ukifanye kile kinachoonekana kimevunjika kuwa kizima tena.  
Nisaidie niwasamehe wengine, kama ulivyonisamehe mimi, hata kama kuna gharama.

Mungu,

amani yangu,  
tumaini langu,  
nuru yangu.

Nakutazama wewe.

Amina.