KUTAFAKARI MAANDIKO KWA AJILI YA WATOTO

Hamjambo, marafiki!

Karibu kwenye ‘Kutafakari Maandiko kwa ajili ya Watoto’, mahali tunapochukua muda kidogo kila siku kuchunguza ni kiasi gani Mungu anatupenda na jinsi ambavyo wakati wote yupo kutusaidia! Katika kijitabu hiki, tutagundua ahadi maalum tunazoweza ‘kuzitazama’ Mungu atatusaidia, atatulinda na atatuongoza. Unapojisikia kuwa na huzuni, hofu au hata hauna hakika, kumbuka kwamba wakati wote unaweza kuyainua macho yako angani na uzungumze na Mungu – yeye wakati wote anasikiliza!

Katika safari yetu nzima, tutasoma kutoka katika Biblia na tutajifunza jinsi gani tumwamini Mungu, ambaye halali na siku zote anatutunza. Vile vile tutapata njia za kufurahisha za kuwashirikisha wengine upendo wa Mungu. Kwa hiyo, jipatie mahali pazuri, fungua moyo wako na hebu ‘tutazame’ pamoja!

# Kumtazama Mungu kwa Msaada

Soma: Zaburi 121:1-2

Nitayainua macho yangu niitazame milima; msaada wangu utatoka wapi? Msaada wangu u katika Bwana, aliyezifanya mbingu na nchi’

Je, huwa wakati fulani unahitaji msaada? Unapojisikia umekwama, mwenye huzuni au mwenye wasi wasi, unaweza ‘kumtazama’ Mungu kwa sababu yeye wakati wote yuko tayari kukusaidia. Leo, wakati wowote jambo linapokuwa gumu, chukua mda uangalie juu angani na umwombe Mungu akusaidie.

# Mungu Kamwe Halali – Wakati Wote Unaweza Kumtazama

Soma: Zaburi 121:3-4

‘Asiuache mguu wako usogezwe; asisinzie akulindaye; Naam, hatasinzia wala hatalala usingizi, yeye aliye mlinzi wa Israeli.’

Mungu kamwe halali! Hiyo maana yake unaweza wakati wowote ‘kumtazama’ yeye, hata katikati ya usiku au unapojisikia mpweke. Usiku huu, kabla hujalala kitandani, mshukuru Mungu kwamba yeye wakati wote yuko macho, akikulinda wewe unapolala.

# Mtazame Mungu kwa Ulinzi

Soma: Zaburi 121:5-6

‘Bwana ndiye mlinzi wako; Bwana ni uvuli mkono wako wa kuume, jua halitakupiga mchana, wala mwezi wakati wa usiku.’

Mungu ni kama mwamvuli unaokulinda usinyeshewe na mvua wala jua kali lisikupige. Yeye hukutunza uwe salama kila siku. Wakati mwingine unapokuwa nje, angalia angani na fikiria kuhusu Mungu akufunikae kwa upendo na malezi yake. Omba na mshukuru kwa kukulinda wewe.

# Mtazame Mungu Kila Siku

Soma: Zaburi 121:7-8

‘Bwana atakulinda na mabaya yote, atakulinda nafsi yako. Bwana atakulinda utokapo na uingiapo, tangu sasa na hata milele.’

Mungu anakulinda kila siku, uwe uko shuleni, nyumbani au unacheza na marafiki. Mtazame kila asubuhi na umwombe aongoze hatua zako. Kabla haujafanya lolote leo, omba maombi ya haraka umwombe Mungu akulinde.

# Mtazame Wakati Unapojisikia Unaogopa

Soma: Zaburi 56:3

‘Siku ya hofu yangu nitakutumaini Wewe.’

Wakati mwingine huwa tunaogopa, lakini badala ya kuangalia chini au kujificha, tunaweza ‘kumtazama’ Mungu na kuamini kwamba yupo pamoja nasi. Kama unajisikia kuogopa leo, jaribu hili: angalia juu angani na ukumbuke Mungu yuko pamoja nawe, hata kama mambo yanaogopesha.

# Wasaidie Wengine Wamtazame Mungu

Soma: Mathayo 5:16

Vivyo hivyo nuru yenu na iangaze mbele ya watu, wapate kuyaona matendo yenu mema, wamtukuze Baba yenu aliye mbinguni.’

Unaweza kuwasaidia watu wengine ‘wamtazame’ Mungu pia! Mfikirie mtu ambaye anaweza akawa na huzuni au ana wasiwasi. Unaweza kumwonyesha namna gani upendo wa Mungu ? Huenda unaweza kumshirikisha neno jema au unaweza kumwalika aje aombe pamoja nawe.

# Mwangalie na Umwamini Mungu

Soma: Warumi 8:28

Nasi twajua ya kuwa katika mambo yote Mungu hufanya kazi pamoja na wale wampendao katika kuwapatia mema, yaani wale walioitwa kwa kusudi lake.’

Mungu anayafanya yote yawe mema, hata yanapoonekana kuwa magumu. Leo kumbuka ‘kumtazama’ Mungu na uamini kwamba ana mpango mzuri kwa ajili yako. Chukua dakika kadhaa umshukuru Mungu kwa ajili ya mambo yote mazuri yaliyo maishani mwako na umwombe akusaidie uendelee kumwamini.