MUDA WA FAMILIA KUTAFAKARI MAANDIKO

# Utangulizi

Karibu kwenye Muda wa Familia Kutafakari Maandiko! Maandishi haya ni msaada wa ajabu ulioandaliwa kwa ajili ya familia kuja pamoja wachunguze imani yao, waboreshe uelewa wao wa upendo wa Mungu, na wasaidiane kupitia kwa maombi na kutafakari. Muda wa familia unaweza kusherehekewa nyumbani au kanisani wakati wa shughuli na mikutano mbalimbali, huku ikitengenezwa nafasi maalum ya kulielekea neno la Mungu na kuungana na wengine kupitia kwa vituo vya maombi.

Kila siku ni ya wakati wa kipekee unaozungukia ujumbe wa kuinua wa Zaburi 121:1-8, pamoja na vifungu vingine vya Biblia vinavyotia moyo. Mada hizi hutukumbusha tuinue macho yetu tumtafute Mungu, ambaye siku zote yupo tayari kusaidia, na kutuinua katika kila mazingira tunayokabiliana nayo.

Unapopitia tafakari hii, utapata mafunuo, nyimbo, maombi na shughuli zilizoandaliwa kuhamasisha mazungumzo yenye maana na kushirikishana uzoefu kati ya wana familia. Uwe unajisikia mwenye furaha, unakabiliana na changamoto au unatafuta tu mkue kwa ukaribu kama familia, tafakari hizi zinatoa nafasi ya kurutubisha kwa ajili ya kuchunguza imani pamoja.

Hapa kuna namna tunayoweza kutumia Muda wa Familia Kutafakari Maandiko katika juma zima:

**1. Hebu Tusome:** Kila siku ina kifungu cha Maandiko kinachokuwa msingi wa kutafakari wa familia yako.

**2. Hebu Tutafakari:** Kila siku ina tafakari inayokuhimiza ufikirie kuhusu uhusiano wako na Mungu na jinsi anavyokusaidia katika maisha yako ya kila siku. Tumia muda huu kuzungumza kwa uwazi kuhusu hisia zako na uzoefu wako.

**3. Hebu Tuimbe:** Muziki unaweza kuwa dhihirisho lenye nguvu la imani. Kila kipindi kina wimbo unaoweza kuusikiliza, tazama au imbeni pamoja, mkiimarisha mada ya siku.

**4. Hebu Tuombe:** Fuata maombi yaliyopendekezwa ili kuungana na Mungu na uyaelezee mawazo na mahitaji yako. Ni njia kuu ya kufungua mioyo yenu mmoja kwa mwingine na kwake Mungu.

**5. Hebu Tucheze:** Kila siku inatoa shughuli ya kufurahisha na ya ubunifu inayoendana na mada ya kutafakari, ikiufanya uwe uzoefu wa familia wa kukumbukwa.

Chagua muda unaofaa kwa familia yako, kisha kusanyikeni pamoja na muinue macho yenu kwake yeye ambaye wakati wote yupo tayari kuongoza na kulinda. Furahia muda huu wa vicheko, kujifunza na upendo mnapogundua pamoja baraka za familia na imani!

# Muda wa Familia Jumatatu

## Hebu tusome Zaburi 121:1*:*

‘Nitayainua macho yangu niitazame milima – msaada wangu utatoka wapi?’

## Hebu tutafakari:

Wakati fulani maishani, huwa tunahamu sana ya kumtafuta Mungu, lakini swali ni hili:

‘Ninapotaka kumtafuta Mungu, naweza kufanya nini? Mwandishi wa Zaburi anatuambia katika kifungu hiki kwamba alipomtafuta Mungu, aliinua kichwa chake akaangalia milimani, akajiuliza swali hili: msaada wangu utatoka wapi?

*‘Leo ni wakati mzuri wa kumtafuta Mungu. Tunahimizwa tuinue vichwa vyetu tumtafute Mungu kwa maombi.’*

## Hebu tuimbe:

‘Nayainua macho yangu – Zaburi 121’ iliyoandikwa na Ellie Holcomb

https://www.youtube.com/watch?v=5KjpfRFylPo

## Hebu tuombe:

Mpendwa Mungu, leo twasimama katika madhabahu hii ya maombi, twainua macho yetu na kukutafuta wewe. Tunataka kufahamu uwepo wako na kwamba wewe huzungumza nasi kupitia kwa neno lako.

Amina.

## Hebu tucheze:

**Andika maombi yako mwenyewe:** Msifu Mungu, mshukuru kwa kile kitu ambacho umepokea, omba mapenzi yake yatendeke, omba msamaha kwa kosa lolote ulilolifanya, na useme unataka kuishi sawasawa na mapenzi yake.

1. Muda wa Familia Jumanne

## Hebu tusome Zaburi 121:2 :

Msaada wangu u katika Bwana, aliyezifanya mbingu na nchi.

## Hebu tutafakari:

Neno ‘kusaidia’ maana yake kufanya jambo kwa ajili ya mwingine anapokuwa na hitaji. Ni kama wakati mtu akikusaidia kufanya jambo ambalo hauliwezi mwenyewe. Kusaidia ni kuwa rafiki na kuwapo wakati mwingine anapohitaji msaada.

Msaada wangu watoka wapi? Msaada wangu unatoka kwa Bwana, aliyeziumba mbingu na nchi. Tunapofikiria juu ya nani ambaye hutusaidia, tunatakiwa kujisikia tunalindwa kikamilifu, kwa sababu hayupo aliye na uwezo mkubwa zaidi wa kutusaidia sisi.

Leo, natafuta msaada kutoka kwa Mungu wangu, yeye aliyeumba Mbingu na nchi.

## Hebu tuimbe:

‘Zaburi 121:2 – Msaada wangu watoka kwa Bwana’ na Nyimbo kutoka katika Maandiko.

https://www.youtube.com/watch?v=7SfwClsVMsM

Hebu tuombe:

Mpendwa Mungu, leo natafuta msaada wako, nikifahamu kwamba utakuja na kuniokoa.  
Amina.

## Hebu tucheze:

Tengeneza mchoro wa kifungu cha Biblia. Unaweza kutumia rangi za aina gani?

1. Muda wa familia Jumatano

## Hebu tusome Zaburi 121:3-4:

Usiuache mguu wako usogezwe, asisinzie akulindaye. Naam hatasinzia wala hatalala usingizi, yeye aliye mlinzi wa Israeli.

## Hebu tutafakari:

Mama alijifungua mtoto wa kiume. Kwa bahati mbaya, mtoto aliugua baada ya siku chache wakaishia hospitali. Mama alimtunza mtoto bila kulala kwa siku mbili mchana na usiku. Unaweza kufikiria alikuwa na uchovu wa namna gani baada ya kumtunza mtoto mgonjwa bila ya kupumzika? Mama alipohitaji kupumzika, baba yake alikuja akashika zamu ili kuhakikisha mtoto haachwi peke yake.

Yeye anayetulinda sisi kamwe hafumbi macho yake na halali. Tunaweza kulala tukifahamu kwamba yeye yuko macho na anatulinda.

Leo, tunaweza kuthibitisha kwamba yeye atulindaye kamwe halali.

## Hebu tuimbe:

‘Zaburi 121 – Yeye hukulinda siku zote’ na Mradi wa Upendo (by Project of Love)

https://www.youtube.com/watch?v=xxC7dd7oj4A

## Hebu tuombe:

Mpendwa Mungu, yapendeza namna gani kufahamu kwamba nalindwa vema na wewe na kwamba wewe haulali.  
Amina.

1. **Muda wa Familia Alhamisi**

## Hebu tusome Zaburi 121:5-6 :

Bwana ndiye mlinzi wako, Bwana ni uvuli mkono wako wa kuume. Jua halitakupiga mchana, wala mwezi wakati wa usiku.

## Hebu tutafakari:

Leo, tutafikiria kuhusu ulinzi wa Mungu. Biblia inatuambia katika Zaburi 121 kwamba Bwana ndiye kivuli chetu, yuko mkono wetu wa kulia. Umewahi kutembea katika maeneo yenye giza nene, au ulitembea kupita maeneo yaliyokufanya ujisikie kuwa na woga?

Kama umewahi kuwa katika hali hiyo, na kwa kuongezea ukajisikia kuwa na woga wa kitu fulani, kama vile mbwa aliyepotea anayeweza kukuuma, inapendeza kufikiria kuna mmoja anayetulinda, ambaye ndiye kivuli na ambaye yuko mkono wetu wa kulia. Katika njia ile ile, inasema jua lisikutaabishe mchana, na mwezi usikuumize usiku, kwa sababu wakati wote anatulinda sisi.

Leo tunashukurani kwa ulinzi wako kama kivuli, na kwamba uko mkono wetu wa kulia.

## Hebu tuimbe:

Nayainua macho yangu – Zaburi 121’ kutoka kwa Ellie Holcomb

<https://www.youtube.com/watch?v=5KjpfRFylPo>

## Hebu tuombe:

Mpendwa Mungu, leo tunataka kukushukuru kwa ulinzi wako. Tunatambua upo katikati yetu, ukitulinda sisi.  
Amina.

## Hebu tucheze:

Mchezo wa familia unaoitwa ‘Treni iliyovunjika’ (‘The Broken Train’). Mtu mmoja ameshika usukani na wengine wote wanafanya kinyume cha yale anayosema kiongozi.

**Kwa mfano:** Kama kiongozi akisema ‘nyuma’, familia inaruka mbele. Kama akisema ‘kushoto’, familia inaruka kulia. Ni muhimu kila mmoja asimame mmoja baada ya mwingine, mikono yake ikiwa juu ya mabega` ya aliye mbele, ili wafanye kila kitu kwa wakati mmoja.

1. Muda wa Familia Ijumaa

## Hebu tusome Zaburi 121:7-8 :

Bwana atakulinda na mabaya yote, atakulinda nafsi yako. Bwana atakulinda utokapo na uingiapo, tangu sasa na hata milele.

## Hebu tutafakari:

Tunapokaa na kushirikishana kitu tukipendacho, tunaweza kufikiria juu yake kama familia twatakiana mema kila mmoja, tunataka mambo mazuri tu yatokee kwetu. Katika maandiko, inasema vile vile kwamba Bwana naye hutaka tupate mema na hutupa ulinzi wake. Wimbo unaishia kwa kusema Bwana atakutunza ukija na ukiondoka. Hebu leo tumpe maisha yetu, kwani ni nani zaidi ya Mungu wetu aliyetuumba, anaweza kutulinda sisi?

‘Leo, tunaweka maisha yetu mikononi mwako, kutoka sasa na kuendelea na hata milele.’

## Hebu tuimbe:

‘Zaburi 121:8’ kutoka kwa Watoto wa Taifa wa Sifa (Praise Nation Kids)!

<https://www.youtube.com/watch?v=2W48jcVyvJ8>

Hebu tuombe:

Mpendwa Mungu, tunakusifu kwa sababu tunajua unatupenda na unataka yaliyo mema yatujie. Tunaweka familia na marafiki zetu mikononi mwako.  
Amina.

## Hebu tucheze:

Hebu tupate kitu cha kula, kama tunda, saladi au mboga za majani.

1. Muda wa Familia Jumamosi

## Hebu tusome Mithali 4:23 :

Linda moyo wako kuliko yote uyalindayo, maana ndiko zitokako chemchemi za uzima.’

## Hebu tucheze:

Andika neno ‘Yesu’ kwenye karatasi ya gundi kisha unganisha vipande viwili vya moyo kama ilivyoonyeshwa kwenye picha.

## Hebu tutafakari:



Yesu anatutaka tulinde mioyo yetu, tuilinde kutokana na uovu wote, manung’uniko na maumivu. Tukiyapata mambo haya, tunatakiwa kukumbuka kwamba Yesu anaweza kurekebisha mioyo yetu na aifanye iwe hata mizuri zaidi, iliyojaa hisia nzuri kwa wengine.

## Hebu tuimbe:

* ‘Mungu atupenda hivyo (God loves us so)’ na Group Music (Favorite VBS Songs for Families)  
  https://www.youtube.com/watch?v=4-4dbdlpXiQ
* Furaha (‘Joy’) na Planetshakers  
  <https://www.youtube.com/watch?v=qkbro_asSb8>
* Unasema (‘You say’) kutoka kwa Lauren Daigle na One Voice Children’s Choir  
  https://www.youtube.com/watch?v=EPw\_0FWk8CI

## Hebu tuombe:

Mpendwa Mungu, leo tunakupa mioyo yetu, ili uisafishe utoe maumivu tuliyoyafanya, na uijaze na hisia nzuri kwa wengine.  
Amina.

1. **Muda wa familia Jumapili**

## Hebu tusome Zaburi 71:3 :

Uwe kwangu mwamba wa makazi yangu, nitakakokwenda siku zote. Umeamuru niokolewe, ndiwe genge langu na ngome yangu.

## Hebu tutafakari:

Leo, katika siku yetu ya mwisho ya muda wa familia, tutatafakari kuhusu umuhimu wa kuwa na Mungu kama bandari salama. Yeye ndiye atupate ulinzi, anayetusaidia na asimamaye karibu nasi. Ni vizuri vile vile kufahamu kwamba yeye ni mwamba wetu – mahali imara na salama tunapoweza kumwendea siku zote, na mahali anapotupa wokovu na usalama.

## Hebu tuimbe:

* ‘Mungu wetu ni Mungu mkuu (Our God is a great big God)’ na Vineyard Kids: <https://www.youtube.com/watch?v=hGIFx60zyK0>

## Hebu tuombe:

Mpendwa Mungu, nakutukuza kwa jinsi ulivyo. Asante kunifahamisha kwamba kila mara niinuapo macho yangu, wewe upo kwa ajili yangu. Wakati wote upo tayari kunisaidia katika mazingira yoyote na katika hitaji lolote. Endelea kubariki familia yangu na marafiki zangu, na unisaidie niwe mshuhudiaji wako.  
Amina.

## Hebu tucheze:

Fanyeni kazi pamoja kujenga rundo la mawe. Kila jiwe linaweza kuwa badala ya jambo muhimu sana kwako, kwa mfano wema, urafiki, au nyumbani. Unaweza vile vile ukaandika kifungu cha Biblia kwenye jiwe, kama ilivyoonyeshwa kwenye picha.

Uwe huru kusoma vifungu vya Biblia vinavyoendana na hisia mbalimbali, kama wakati unapokuwa na furaha, hasira, shukrani au upweke. Unaweza kutumia vifungu vya Biblia kutoka kwa maandishi ya *Tafakari ya Muda wa familia* kwa ajili ya hili.