MUHTASARI WA UJUMBE

Pamoja na Habari za Msingi

1 Na

Nitayainua macho yangu niitazame milima –  
msaada wangu utatoka wapi?  
2 Msaada wangu u katika BWANA,  
aliyezifanya mbingu na nchi.

3 Asiuache mguu wako usogezwe –  
asisinzie akulindaye;  
4 Naam, hatasinzia wala hatalala usingizi,  
yeye aliye mlinzi wa Israeli.

5 Bwana ndiye mlinzi wako –  
Bwana ni uvuli mkono wako wa kuume;  
6 Jua halitakupiga mchana,  
wala mwezi wakati wa usiku.

7 Bwana atakulinda na mabaya yote –  
atakulinda nafsi yako;  
8 Bwana atakulinda utokapo na uingiapo,  
tangu sasa na hata milele.

Zaburi 121

# Karibu na Utangulizi

Kama una karatasi hii mikononi mwako, ina maanisha umedhaminiwa ujumbe wa Siku ya Kimataifa ya Watoto na Vijana.

Hongera! Katika muhtasari huu, unaweza kupata habari za msingi na vipengele vya kuandaa ujumbe wako mwenyewe. Wewe mtu wa kipekee naye Mungu anazungumza na wewe kwa njia ya kipekee. Kwa hiyo, ufanye ujumbe huu uwe wako kwa kusoma na kusikiliza kwa makini Mungu anakwambia nini:

Furahia safari hii na Mungu na ubarikiwe nayo nawe uwe baraka kwa wengine!

# Nawezaje Kuandika Ujumbe?

* Chukua muda kusoma kwa maombi vifungu vya maandiko. Fanya hivyo mara kadhaa na utumie tafsiri au matoleo matatu tofauti. Nini kinakamata umakini wako? Una maswali yapi? Kipi kinakupa changamoto? Mungu anakuambia nini? Andika mambo haya.
* Soma habari za msingi. Haya yanagusa namna gani uelewa wako wa vifungu vya Biblia? Ongezea mawazo yako kwenye yaliyoandikwa.
* Wafikirie watu unaozungumza nao. Wao ni akina nani? Asili yao ni ipi? Wana umri gani? Wanahitaji nini? Siku zote unaweza kutuma ujumbe wa WhatsApp au Messenger kwa kundi la watoto na vijana. Watake wasome vifungu vya Biblia wakuambie wana maswali gani na nini kinawapa changamoto. Habari hii siku zote ni ya muhimu sana, na itakupa mwelekeo mzuri wa ujumbe wako.
* Ni ujumbe gani unataka watu waende nao? Uandike kwa sentensi moja.
* Jaribu kuzingatia kipengele kimoja hadi vitatu katika ujumbe wako. Uwe huru kuchakua vya kwako, lakini hapa kuna mifano kama unataka kuzingatia Zaburi 121.
  + **Tunatafuta wapi msaada?** Chukua muda mfupi ufikirie ni wapi tunapotafutia msaada siku hizi tunapojisikia wanyonge, wenye huzuni au wenye wasiwasi. Wakati mwingine sisi hugeukia faraja ya vyakula, kufanya manunuzi au kutazama sana vipindi vya runinga. Haya hutoa nafuu ya muda, wakati msaada wetu wa kweli hutoka kwake Muumba wa mbingu na nchi.
  + **Mtazame Mungu.** Kutulia na kutafuta uwepo wa Mungu huturuhusu sisi kuelewa jinsi Mungu alivyo mkuu. Kama aliumba ulimwengu, hakuna tatizo lililo kubwa kwake Mungu. Yeye ni msaidizi wa mara kwa mara katika maisha yako.
  + **Utazame ulimwengu.** Roho wa Mungu anatenda kazi ndani ya uumbaji wake wote: mazingira ya asili na watu. Anaweza kuwa aliwatumia wazazi wako kukufariji au marafiki zako wakujaze furaha. Utazame ulimwengu wako na jinsi Mungu alivyo kazini katika maisha yako.

Unaweza kufunika vipengele hivi vitatu na habari na maswali uliyokuwa nayo wewe mwenyewe au yatokayo kwa kikundi cha vijana.

Kabla hujamaliza ujumbe wako, ingiza vile vile maswali ‘yanayoshangaza’ yanayotoa changamoto kwa watu, kama:

* Najiuliza ni sehemu gani ya zaburi hii inakuhusu wewe.
* Najiuliza ni sehemu gani ya zaburi hii ni ya muhimu zaidi.
* Najiuliza ni kipi kinachokupa changamoto zaidi katika zaburi hii.

Malizia ujumbe wako kwa mwaliko watu waitikie kwa njia zao wenyewe kile ambacho Mungu anakisema kwao. Je, Mungu anataka wajitoe upya? Je, Mungu anawapa changamoto watu wafanye kitu? Elezea kuhusu kiti cha rehema na waalike watu watumie kiti cha rehema kama mahali pa maombi, kujisalimishe au wafanye upya kujitoa kwao.

# Habari za Msingi kuhusu Zaburi 121

Zaburi 121 ni moja ya zaburi 15 zinazojulikana kama Zaburi za Kupanda. Zaburi hizi zilisomwa au ziliimbwa na mahujaji Wayahudi walipokuwa wakisafiri kwenda Yerusalemu kwa ajili ya sherehe maalum. Nyimbo zilionyesha hisia na mawazo ya wahujaji.

Zaburi hii inaonyesha imani kwake Mungu wa ajili ya ulinzi na uongozi safarini, na ilimalizia na tamko kwamba Mungu atakutunza wewe.

Inawezekana kabisa kwamba iliandikwa wakati Waisraeli walipokuwa wanakabiliana na mazingira magumu, nao walikuwa wanatafuta ulinzi na kimbilio. Asilia, Zaburi 121 huhusishwa na Daudi, ingawa uandishi maalum hauelezwi kwa uwazi katika maandishi.

Kile ambacho mwandishi wa Zaburi anatuonyesha katika zaburi hii ni kwamba tunapotazama juu, tunamzingatia Mungu mweza wa yote badala ya kuzingatia mapungufu yetu wenyewe. Ametupa ahadi za ajabu katika neno lake, na tunapomtazama yeye, tunakumbushwa kuhusu uwezo wake na nguvu na anavyoweza kusimamia ahadi zake.

# Hadithi nyingine kuhusu Kutazama Juu

Kuna sehemu kadhaa mahali Biblia inatuambia kwamba watu wanaambiwa watazame juu:

1. Ibrahimu aliambiwa atazame juu ahesabu nyota. Alikuwa wa huzuni kwa sababu hakuwa na mtoto, lakini Mungu alikuwa amemuahidi kwamba kupitia kwa uzao wake mataifa yote yatabarikiwa.
2. Waisraeli waliposhambuliwa na nyoka jangwani, Musa aliambiwa atengeneze nyoka wa shaba ambaye wangeinua macho yao wamtazame wapate uponyaji. Unaweza kuisoma hadithi hii katika Hesabu 21:4-9.
3. Mamajusi walikuwa wa kwanza kumwabudu Yesu. Walisafiri kwa kuifuata nyota, na wakampata Mwokozi wa ulimwengu. Kufanya hivyo, walilazimika kutazama juu!

Umewahi kupotea? Ni hisia mbaya wakati hujui uko wapi na unakwenda wapi. Ufumbuzi ni kuinua macho yako na kutazama maeneo yanayokuzunguka. Hapo unaweza kugundua alama: huenda kuna milima ambayo unaweza kuitazama ili uweze kusafiri au kuna jengo refu au miti. Lakini lazima utazame juu ili uweze kugundua vitu hivi.

Ibrahimu aliambiwa atazame juu ahesabu nyota. Ibrahimu alikuwa na wasiwasi kwa sababu hakuwa na mrithi, na Mungu alikuwa ameahidi kwamba kupitia kwa uzao wake dunia yote itabarikiwa. Hilo litatendeka vipi kama hana watoto? Ilionekana kuwa jambo lisilowezekana wakati huo, lakini Mungu alitimiza ahadi yake, Ibrahimu akawa baba, na kwa wakati, Yesu alizaliwa katika uzao wa Ibrahimu.

Hesabu 21:4-9 inazungumzia hadithi ya Waisraeli wakizunguka jangwani, mahali walipokabiliana na magumu na wakamsema Mungu na Musa vibaya. Kama matokeo, Mungu alituma nyoka wa sumu kati yao, waliowauma watu, na wakasababisha vifo vingi. Katika kukata tamaa kwao, watu walitubu na wakamwomba Musa awaombee radhi kwa Mungu. Mungu akamwagiza Musa atengeneze nyoka wa shaba amwinue kwenye nguzo, yeyote anayeumwa na nyoka anaweza kumtazama huyo nyoka na akapona.

Katika wakati wa mgogoro, Waisraeli walielekezwa kutazama juu kwenye nyoka wa shaba ili wapate uponyaji. Tendo hili la kutazama linaashiria tendo la imani na kusalimu amri, wakiweka imani yao kwenye msaada wa Mungu kwa uponyaji wao. Ni ishara ya umuhimu wa kuhamisha mtazamo kumwelekea Mungu, hasa wakati wa dhiki.

Vile vile kama Waisraeli walivyotazama juu, sisi nasi tunaweza kutazama juu. Tumtazame Mungu na tumtazame Yesu aliyetupa maisha mapya! Macho yako yasitoke kwake Muumba na Mwokozi, hasa nyakati za changamoto.

Tazama juu kwa ajili ya mwongozo, tumaini na kwa ajili ya wokovu.

Imeandikwa na Meja Anne-Lene Mabada